2019 yil 5 yanvar kuni Toshkent shahrining Uchtepa tumanida yashovchi G.D. mast holda qo‘shnisi M.P.ning uyida u bilan o‘zaro janjallashib, uning bosh va badanining turli joylariga urib-tepib jarohat yetkazgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, natijada M.P. olgan jarohati bo‘yicha hech qayerga murojaat qilmay, 7 yanvar kuni uyida vafot etgan. Holat yuzasidan jinoyat ishi qo‘zg‘atilib, G.D. qo‘lga olingan. Tergov harakatlari olib borilmoqda, deyiladi xabarda.